**Ταξίδι χωρίς επιστροφή, Διδώ Σωτηρίου Λογοτεχνία Α Γυμνασίου Φύλλο εργασίας**

**Φύλλο εργασίας δομημένης μορφής**

**Ταξίδι χωρίς επιστροφή, Διδώ Σωτηρίου**

**Λογοτεχνία Α Γυμνασίου**



 **Α Υπομνήσεις:**

1)  H **Διδώ Σωτηρίου**, γεννήθηκε στο Aϊδίνι της Mικράς Aσίας το 1909. Mε τη Mικρασιατική Kαταστροφή το 1922, η οικογένειά της κατέφυγε στην Aθήνα. Eδώ, η Διδώ τελείωσε τις γυμνασιακές σπουδές της και συνέχισε με σπουδές γαλλικής φιλολογίας στο Γαλλικό Iνστιτούτο και στη Σορβόνη. Mε τη λογοτεχνία ασχολήθηκε κατ’ αρχάς σποραδικά. Tο πρώτο της μυθιστόρημα, *Oι νεκροί περιμένουν*, κυκλοφόρησε το 1959, για να ακολουθήσουν τα *Mατωμένα χώματα*(1962), η *Eντολή* (1976) και το *Kατεδαφιζόμεθα*(1982). Έχει γράψει επίσης θεατρικά μονόπρακτα, μελέτες, βιβλία για εφήβους, καθώς και ιστορικά δοκίμια.



2)**Ιστορικές συνθήκες :**

     Μέχρι το 1922 στα παράλια της Μικράς Ασίας ζούσε ελληνικός πληθυσμός .Πάντα οι Έλληνες είχαν ως στόχο να ενώσουν όλους αυτούς τους πληθυσμούς με τη «μητέρα» Ελλάδα. Έτσι  ο ελληνικός στρατός κατέβασε στρατεύματα το 1919 αρχικά στην περιοχή της Σμύρνης και στη συνέχεια ξεκίνησε μια εκστρατεία στο εσωτερικό της Οθωμανικής αυτοκρατορίας που είναι γνωστή ως Μικρασιατική εκστρατεία. Για πολλούς λόγους τα πράγματα δεν πήγαν καλά και ο ελληνικός στρατός υποχώρησε. Ο ελληνικός πληθυσμός έμεινε απροστάτευτος στην τουρκική οργή. Η Σμύρνη, πόλη με μεγάλο  ελληνικό πληθυσμό , παραδίδεται στη φωτά και τη σφαγή. Οι Έλληνες της Μικράς Ασίας , ξεριζώνονται  από τις εστίες τους και αναγκάζονται να έρθουν πρόσφυγες στην Ελλάδα.

Διάβασε περισσότερα στο:

<http://filologosab.blogspot.com/2016/03/1919-1922.html>

3)**Στο κείμενο :**

Η Αλίκη, η ηρωίδα ,μένει στην οικογένεια των θείων  της  της Ερμιόνης και του Γιάγκου.  Κάποια μέρα ο θείος Γιάγκος έρχεται και λέει πως τα πράγματα δυσκολεύουν για τους Έλληνες και πρέπει να φύγουν πρώτα οι γυναίκες και τα παιδιά και να ακολουθήσουν οι άντρες. Η θεία Ερμιόνη στέλνει την Αλίκη στο σπίτι της στη Σμύρνη για να χαιρετήσει τους γονείς της και της δίνει και χρήματα για τη μαμά της .Στο σπίτι της Αλίκης ζουν μια άλλη πραγματικότητα. Δεν πιστεύουν πως κινδυνεύουν και συνεχίζουν τη ζωή τους κανονικά .Η Αλίκη χαιρετά την οικογένειά της.

Μπορείς τώρα να εξηγήσεις τον τίτλο του κειμένου;

**Β Δράσεις:**

4)  Ποιος είναι ο τόπος και  ο χρόνος  που εξελίσσεται η υπόθεση του αποσπάσματος;  Σε ποιο μυθιστόρημα της Διδώς Σωτηρίου ανήκει το απόσπασμα; Μπορείς να εξηγήσεις τον τίτλο του μυθιστορήματος;

5)Σε κάθε ενότητα του κειμένου δώσε έναν πλαγιότιτλο:

|  |  |
| --- | --- |
| **Ενότητα 1η** ("Δεν πρόλαβε ο θείος Γιάγκος...να πάρεις τίποτα"): |  |
| **Ενότητα 2η** ("Όταν έφυγε ο θείος... και τρέξαµε για το σταθµό.   ) |  |
| **Ενότητα 3η** ("Σ' όλη τη διαδροµή, καθώς...φτιάχναν και γιατί"): |  |
| **Ενότητα 4η** ("Όταν φτάσαμε στην οδό... το μέλλον"): |  |

6) Ποια είδηση έφερε στην οικογένεια ο θείος Γιάγκος; Ποια συναισθήματα δημιούργησε στον ίδιο και τη θεία Ερμιόνη;

7) Ποιες ενέργειες έκανε η θεία Ερμιόνη  όταν έφυγε ο θείος Γιάγκος;

8) Ποιες εικόνες έβλεπε η ηρωίδα στο τρένο για τη Σμύρνη; Ποια συναισθήματα και ποιες σκέψεις της δημιουργήθηκαν;

9) Ποια εικόνα αντίκρισε η Αλίκη όταν έφτασε στο σπίτι της; Πως δικαιολογείται αυτή η διαφορά;

10) Πως αντιμετώπισε ο πατέρας της Αλίκης την είδηση για  «τα άσχημα νέα από το μέτωπο» και γιατί;

11) Στο κείμενο και η θεία Ερμιόνη και η Αλίκη λένε «ακούς»; Γιατί το επαναλαμβάνουν;

12) Ποια συναισθήματα και ποιες ερωτήσεις έχει η Αλίκη φεύγοντας από το σπίτι της; Γιατί έχει «σταχτιά σύννεφα στην καρδιά»;

**Γ Αξιολόγηση:**

13) Αφηγήσου με λίγα λόγια όσα θυμάται η Αλίκη πριν φύγει από τη Σμύρνη.

14) Ποια φαίνεται να είναι η οικονομική κατάσταση των Ελλήνων που αναφέρονται στο κείμενο; Βρες τα σημεία στο απόσπασμα.

Πως φαντάζεσαι πως θα ήταν η ζωή τους πριν την καταστροφή;

15) Βρες τα πρόσωπα του κειμένου και χαρακτήρισε τα στηριζόμενος στις ενέργειές τους.

16) Βρες τους αφηγηματικούς τρόπους του κειμένου και δώσε ένα παράδειγμα για τον καθένα.

17)Σχολίασε τον αφηγητή του κειμένου.

18) Βρες εικόνες από τη μικρασιατική καταστροφή και παρουσίασε τες  στην τάξη.

19) Δώσε  τη δική σου εξέλιξη της ιστορίας .